**СПАЈАЊЕ ПОСТУПАКА ИЗДАВАЊА САГЛАСНОСТИ НА ЛОВНУ ОСНОВУ, ПРОГРАМ ГАЗДОВАЊА ЗА ОГРАЂЕНИ ДЕО ЛОВИШТА И ПРОГРАМ НАСЕЉАВАЊА ДИВЉАЧИ СА ПОСТУПКОМ ИЗДАВАЊА САГЛАСНОСТИ ЗА ОГРАЂИВАЊА ЛОВИШТА**

|  |  |
| --- | --- |
| **Назив административног поступка** | **Сагласност на планска документа у ловству и ограђивање ловишта**  Настао спајањем поступака:  Сагласност на ловну основу, програм газдовања за ограђени део ловишта и програм насељавања дивљачи  и  Сагласност за ограђивање ловишта |
| **Шифра поступка** | **202.00.0009** |
| **Регулаторно тело**  **(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о дивљачи и ловству („Сл. гласник РС”, бр. 18/10 и 95/18) |
| **Прописи које треба променити /донети/укинути да би се спровеле препоруке** | Измена Закона о дивљачи и ловству („Службени гласник РС”, бр.18/10 и 95/18) и Правилника о садржини и начину израде планских докумената у ловству („Службени гласник РС”, бр. 9/12) предвиђена препоруком на републичком нивоу. |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Поступак издавања сагласности на ловну основу, програм газдовања за ограђени део ловишта и програм насељавања дивљачи се спроводи како на републичком нивоу, тако и на нивоу Аутономне покрајине. У оквиру Програма за поједностављење административних поступака и регулативе „еПапир“ спроведене су анализе и израђене препоруке за оптимизацију административних поступка на републичком нивоу. Након спроведене анализе, дата је препорука да се у циљу оптимизације поступка, предметни поступак споји са поступком „Сагласност за ограђивање ловишта“. Наведена препорука усвојена је кроз Програм за поједностављење административних поступака и регулативе „е-Папир” за период 2019 - 2021. године, који је Влада усвојила дана 29. јула 2019. године.  Сходно наведеном предлаже се спајање поступка „ Сагласност на ловну основу, програм газдовања за ограђени део ловишта и програм насељавања дивљачи” и поступка „Сагласност на ограђивање ловишта“, по узору како је то урађено на републичком нивоу.  Приликом оптимизације поступка на републичком нивоу усвојена је и препорука за увођење заједничког обрасца захтева за спојене поступке.  У прилогу ове препоруке налази се Препорука PR\_16.04.0021\_16.04.0025. | |
| 1. **САЖЕТАК ПРЕПОРУКА** | |
| Потребно је овај поступак спојити са поступком 202.00.0008 „Сагласност за ограђивање ловишта“.Такође, потребно је након имплементирања/спровођења препоруке на републичком нивоу, за увођење заједничког обрасца захтева за покретање поступка овај захтев преузети и прилагодити га поступку на нивоу Аутономне покрајине. | |
| 1. **ОБРАЗЛОЖЕЊЕ** | |
| **3.1 Спајање поступка**  Имајући у виду чињеницу да је усвојена препорука за спајање овог поступка са поступком давања Сагласности за ограђивање ловишта на републичком нивоу и припремљена измена Закона о дивљачи и ловству ("Сл. Гласник РС“ бр.18/2010) и Правилника о садржини и начину израде планских докумената у ловству ("Сл. Гласник РС“ бр. 9/2012) предлажемо да се на нивоу Аутономне покрајине овај поступак споји са поступком давања Сагласности за ограђивање ловишта и на тај начин се усагласи са поступком на републичком нивоу. Додатно напомињемо да у крајњој инстанци мора доћи до измене планског документа и инкорпорирања измена које су настале ограђивањем дела ловишта јер након ограђивања дела ловишта се израђује Програм газдовања за ограђени део ловишта који се уноси у плански документ његовом допуном те стога ово спајање доприноси растерећењу привредног субјекта подносиоца захтева.  ***За примену ове препоруке је потребна имплементација препоруке на републичком нивоу односно усвајање измена прописа које је предвиђено том препоруком.***  **3.2 Увођење обрасца захтева**  Образац захтева за покретање поступка је у слободној форми и препорукама на републичком нивоу је усвојено увођење заједничког обрасца захтева за спојене поступке. Препорука је да Покрајински секретаријат након имплементације ове препоруке преузме образац захтева и прилагодити га поступку на нивоу Аутономне покрајине.  ***За примену ове препоруке је потребна имплементација препоруке на републичком нивоу односно усвајање измена прописа које је предвиђено том препоруком.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ДИВЉАЧИ И ЛОВСТВУ**  Члан 1.  У закону о дивљачи и ловству („Службени гласник РС”, број: 18/2010-68) у члану 37. став 1. речи „и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство“ бришу се.  Члан 2.  У члану 49. став 2. мења се и гласи:  „ Министарство, а на територији аутономне покрајине надлежни покрајински орган, даје сагласност на ловну основу, програм газдовања за ограђени део ловишта и програм насељавања дивљачи након прибављања одлуке управљачких органа корисника ловишта.”  Члан 3.  Овај закон ступа на снагу осмог дана од дана објављивања у „ Службеном гласнику Републике Србије”.    **2**  **НАЦРТ**  **ПРАВИЛНИК О ДОПУНАМА ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ**  Члан 1.  У Правилнику о садржини и начину планских докумената у ловству („Службени гласник РС”, број: 9/2012-91) после члана 34. додаје се члан 34а. који гласи:  „ Накнаде за израду ловне основе и за ревизију ловне основе одређене су овим правилником и то у следећим износима:  1) Накнада за израду ловне основе исноси 20.000,00 динара  2) Накнада за ревизију ловне основе износи 15.000,00 динара    Накнаде се уплаћују на посебан рачун Управе за шуме.”    Члан 2.  Овај правилник ступа на снагу осмог дана од дана објављивања у „ Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**    **ПРЕГЛЕД ОДРЕДБИ ЗАКОНА О ДИВЉАЧИ И ЛОВСТВУ** **КОЈЕ СЕ МЕЊАЈУ И ДОПУЊУЈУ**    Члан 37.    Део ловишта се може ограђивати ако је власник земљишта дао сагласност ~~и ако је на програм газдовања за ограђени део ловишта прибављена сагласност у складу са овим законом и законом којим се уређује ветеринарство.~~    Површина ограђеног терена за обуку паса не може бити већа од 5 hа.      Члан 49.    Програм развоја ловног подручја, ловну основу, годишњи план, програм газдовања за ограђени део ловишта и програм насељавања дивљачи израђује правно лице регистровано за обављање послова планирања у ловству које има запослено лице са лиценцом за израду планских докумената.    ~~Ловна основа, програм газдовања за ограђени део ловишта и програм насељавања дивљачи доноси се по претходно прибављеној сагласности Министарства, а на територији аутономне покрајине надлежног покрајинског органа.~~    МИНИСТАРСТВО, А НА ТЕРИТОРИЈИ АУТОНОМНЕ ПОКРАЈИНЕ НАДЛЕЖНИ ПОКРАЈИНСКИ ОРГАН, ДАЈЕ САГЛАСНОСТ НА ЛОВНУ ОСНОВУ, ПРОГРАМ ГАЗДОВАЊА ЗА ОГРАЂЕНИ ДЕО ЛОВИШТА И ПРОГРАМ НАСЕЉАВАЊА ДИВЉАЧИ НАКОН ПРИБАВЉАЊА ОДЛУКЕ УПРАВЉАЧКИХ ОРГАНА КОРИСНИКА ЛОВИШТА.    Министарство расписује јавни конкурс за израду програма развоја ловног подручја, у року од 90 дана од дана установљења ловног подручја, односно најкасније шест месеци пре истека времена за које је донет претходни програм.    Министар ближе прописује садржину и начин израде програма развоја ловног подручја, ловне основе, годишњег плана, програма газдовања за ограђени део ловишта и програма насељавања дивљачи.      **2**    **ПРЕГЛЕД ОДРЕДБИ ПРАВИЛНИКА О САДРЖИНИ И НАЧИНУ ПЛАНСКИХ ДОКУМЕНАТА У ЛОВСТВУ КОЈИ СЕ ДОПУЊУЈУ**  **ЧЛАН 34А.**    НАКНАДЕ ЗА ИЗРАДУ ЛОВНЕ ОСНОВЕ И ЗА РЕВИЗИЈУ ЛОВНЕ ОСНОВЕ ОДРЕЂЕНЕ СУ ОВИМ ПРАВИЛНИКОМ И ТО У СЛЕДЕЋИМ ИЗНОСИМА:   1. НАКНАДА ЗА ИЗРАДУ ЛОВНЕ ОСНОВЕ ИСНОСИ 20.000,00 ДИНАРА 2. НАКНАДА ЗА РЕВИЗИЈУ ЛОВНЕ ОСНОВЕ ИЗНОСИ 15.000,00 ДИНАРА   НАКНАДЕ СЕ УПЛАЋУЈУ НА ПОСЕБАН РАЧУН УПРАВЕ ЗА ШУМЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте | |